"Əkinçi", 1 yanvar 1876, №12/Daxiliyyə
Altı ay yoxdur ki, bizim "Əkinçi" qəzeti çap olunur, amma ingilisin paytaxtı
London şəhərində onun çap olunmağı məlumdur. Oradan bir kitabın bir fəslinin
türk dilində olan tərcüməsini bizə göndəriblər ki, onun qələtini düzəldək. Əlhəq bu
çox ziyadə gözüaçıqlın istər. London şəhərində bir neçə yüz qəzet çap olunur.
Onunla belə kişilər dünyanın ucunda bizim qəzet kimi bir kiçik qəzet çap
olunmağını eşidib istəyirlər ondan da nəf bərdar olsunlar, amma bizim adamın çoxu nə ki buçağadək bizim qəzeti oxumayıblar, bəlkə bəzi kəslər onun bina
olunmağının xəbərini də eşitməyiblər. Hətta elə adam var ki, qəzet pulu verib onu
almaq istəmir.

Bizim xalq dünya işlərini belə soyuq tutmağı bilir ikən biz "Əkinçi" qəzetini
çap etdirməyi başlamışıq və bizim təkdə bir yuxudan oyananlarımıza ümid
olmuşuq ki, xalq qəzet oxuyub ondan mənfəətbərdar olmağa və dünya işlərindən
xəbərdar olmağa səy edəcəklər. Əlbəttə, onlar səy elədiklərinə keçən il bizim altı
yüzəcən müştərimiz var idi. Amma indi belə məlum olur ki, onlar xalq qəzeti
oxumağa səy etmirlər və yəqin fikir ediblər ki, xalq qəzet oxumağa adət edib və
özü onu alıb oxuyacaqdır. Lakin iki aydır bizim qəzet gələn il çap olunmaqdan ötrü
qəzetimizdə e’lan basdırırıq, amma buçağadək ancaq qırx adam onu gələn il
almağa xahiş edib.

Biz müsəlmanlar dünya işini soyuq tutmağa bizim məzhəbimiz səbəb deyil
ki, onu xaricilər bizlərə böhtan deyirlər. Cənab şeyxülislamın bu nömrədə çap
olunan məktubunu oxuyana mə’lum olur ki, bizim peyğəmbərimiz öz ümmətini
irəli salmaqdan ötrü onlara hökm edibdi ki, hər bir elmi təhsil etsinlər. Pəs biz
müsəlmanlar millətlər arasında rüsva və zəlil olub dünya işlərinə məhəl
qoymadığımıza səbəb... Ol səbəblərdən sonra danışarıq. Ġndi bizim alimlərdən
iltimas edirik ki, bizim bu suallarımıza cavab versinlər. Çünki bizim
peyğəmbərimiz müsəlmanlara elmül-əbdam təhsil etməyə hökm edib və ona
binaən bizlərə vacibdir ki, ol elmləri təhsil edək, onları kimdən öyrənək? Və əgər
bir xaricə elmül-əbdandan xəbərdar ola, ondan o elmləri öyrənmək olurmu ya
elmül-ədyan oxudan gərək bizlərə elmül əbdanı da oxutsun?

Əkinçi qəzetindəki daxiliyyələr